SAMMENDRAG – SAG C–220/11
Sag C-220/11
Star Coaches s. r. o.
mod
Finanční ředitelství pro hlavní město Prahu
(anmodning om præjudiciel afgørelse indgivet af Nejvyšší správní soud)
»Procesreglementets artikel 104, stk. 3, første afsnit – momsdirektiv – særlig afgiftsordning for rejsebureauer – levering af bustransportydelser uden nogen andre ydelser til rejsebureauer«
Sammendrag af kendelse
Fiskale bestemmelser – harmonisering af lovgivningerne – omsætningsafgifter – det fælles merværdiafgiftssystem – særordning for rejsebureauer – anvendelsesområde
(Rådets direktiv 2006/112, art. 306)
En transportvirksomhed, som kun leverer personbefordring ved at levere bustransport til rejsebureauer, og som ikke leverer andre ydelser såsom indkvartering, guide- eller rådgivningsvirksomhed, udfører ikke transaktioner, der falder ind under særordningen for rejsebureauer i artikel 306 i direktiv 2006/112 om det fælles merværdiafgiftssystem.
(jf. præmis 26 og konkl.)